Esdeveniments :: Agenda :: Curset Pràctic "Accessibilitat al Medi Natural"
Inici > Esdeveniments :: Agenda :: Curset Pràctic "Accessibilitat al Medi Natural"
<!-s:agenda,id:2012/06/27/02,l:ca_ES-->
Curset Pràctic "Accessibilitat al Medi Natural"
El nombre i proporció de persones amb necessitats especials és més elevat del que hom s'imagina. I el ritme de creixement d'aquesta part de la població, incloent la gent més gran, s'està accelerant en els darrers anys. Les limitacions mentals, físiques i sensorials tenen una diversitat molt gran tant en els nivells de dependència, com en les seves tipologies.
Per contra, el nostre medi natural i les infrastructures i serveis relacionats, sovint exclouen, dificulten o limiten l'accés i el gaudir a aquest sector de la població. Per altra banda, incloure aquest ventall cada cop més gran de les persones permet, alhora, fer més amable i humà un servei o estructura a la resta de la població. Uns exemples? la mida de la lletra o les rampes enrasades.
La metodologia que seguim el projecte “Natura per a tothom” del Grup d'Estudi i Protecció dels Ecosistemes del Camp- Ecologistes de Catalunya (GEPEC-EdC) és ben simple. Abans de conèixer eines tècniques, hem d'estar convençuts que cal realitzar-les i que ens beneficiarem totes i tots. D'aquesta manera, durant el curset, es farà un recorregut vivencial molt intensiu que intentarà posar-vos en la pell de les persones excloses. Acte seguit es faran nocions bàsiques molt importants a l'hora de treballar de cara al públic o bé de cara a realitzar modificacions físiques d'infraestructures o del medi natural. Finalment, es comentaran casos reals dels propis participants i es donaran recursos per a poder-los usar.
Dimecres 27 de juny, de 8h45' a 13h45'
A la Seu del Parc Natural dels Ports. Roquetes.
Es lliurarà certificat acreditatiu
Orientat a professionals i empresaris amb tracte al públic i/o que han de realitzar modificacions físiques de l'entorn per a fer-lo més adaptat dels sectors públic, turisme, urbanisme, benestar social, educació, obres, etc.
Inscripcions i informació: ramonf1966b@gmail.com telf. 675384707
Telèfon: 616162890
Més, sobre...: xct , custodia del territori , gepec , accessibilitat , curs